A Kollégiumok Igazgatójának 4/2023. sz. határozata

vendégszobában történő vendégelhelyezés díjtételeiről 2023. július 01-től 2024. június 30-ig terjedő időszakra

Kollégiumban a kollégiumi elhelyezésen kívül minden más elhelyezés vendégelhelyezésnek minősül.

Az 1 hónapot meghaladó, tartós elhelyezés kérelem alapján „*Vendég elhelyezési szerződés”-*sel jöhet létre. A szerződés tartalmazza a vendég jogait és kötelezettségeit, továbbá az elhelyezés időtartamát, az elhelyezésért fizetendő térítési díj összegét és befizetésének módját, idejét. Ha a vendég az elhelyezésért megállapított térítési díjat a megadott időpontban nem fizette be, elhelyezése nem jöhet létre, vagy azonnali hatállyal megszűnik. Az elhelyezés létrejöttének egyéb feltétele, hogy a vendég a Htv. 31. § (1) bekezdésének megfelelően mentességet élvezzen az idegenforgalmi adó (IFA) kötelezettsége alól\*. Az adómentességet igazolni kell. Aki az adatait és igazolását nem mutatja be, akkor a mentességet nem veheti igénybe és elhelyezése nem lehetséges.

Az 1 hónapot meg nem haladó (*alkalmi*) elhelyezésre a kijelölt vendégszobákban van lehetőség. A vendég az elhelyezésért megállapított díjat - a szállás elfoglalása előtt - elsősorban a kollégium ügyintézőjének, bizonyos esetekben a portaszolgálatnak fizeti meg, aki a *10/2014.sz. főigazgatói határozat* szerint jár el. Az elhelyezés létrejöttének egyéb feltétele, hogy a vendég a Htv. 31. § (1) bekezdésének megfelelően mentességet élvezzen az idegenforgalmi adó (IFA) kötelezettsége alól\*. Az adómentességet igazolni kell. Aki az adatait és igazolását nem mutatja be, akkor a mentességet nem veheti igénybe és elhelyezése nem lehetséges.

A vendégdíjak megállapítása az egyes kollégiumok előző évi önköltségszámítása alapján történik.

Kiskorú vendéget csak hozzátartozójával együtt közös szobában lehet elhelyezni, illetve csoportos igény esetén az elhelyezéshez a szülők vagy törvényes képviselők írásbeli hozzájárulása szükséges. A meglévő hozzájárulás mellett is kiskorú vendéget csak azonos nemű hallgatók által lakott szobában lehet elhelyezni.

Ha a megrendelő az Egyetem valamely szervezeti egysége, a vendég térítési díj megfizetésére írásbeli megrendelés alapján átkönyveléssel is van lehetőség.

Vendégszobában elhelyezett vendég a szobáját – az ügyintéző engedélye nélkül - mással nem oszthatja meg, vendéget nem fogadhat.

Budapest, 2023. április 04.

Dr. Godó Ferenc

igazgató

\* törvényi mentességet élveznek **többek között** a felsőoktatási intézményben hallgatói jogviszonnyal rendelkező magyar és külföldi hallgatók, szakképzés keretében elhelyezést igénylők, valamint Budapesten lakóhellyel, tartózkodási hellyel rendelkezők.

1.sz. melléklet

|  |  |  |  |  |
| --- | --- | --- | --- | --- |
| **Kollégium** | **Elhelyezés** | **Éj/fő** | **Hó/fő** | **Hó/szoba** |
| Korányi Frigyes Szakkollégium | 5,6, | 7.000, - | 80.000, - | 160.000, - |
|  | 4, | 8.000, - | 100.000, - | 180.000, - |
| Kátai Gábor Kollégium | 6,13, | 8.000, - | - | 180.000, - |
| Markusovszky Lajos Kollégium | 12a,13a, | 6.000, - | - | 120.000, - |
|  | 12b,13b, | 4.000, - | - | 140.000, - |
|  | 126,227,300, | 4.000, - | - | 120.000, - |
| Kollégiumok Igazgatósága | 15,20,21,22, | 8.000, - | - | 160.000, - |
| Selye János Kollégium | 22, 23b | 6.000, - | - | 140.000, - |
|  | 23, | 7.000, - | 80.000, - | 160.000, - |
|  | 24,25,26,27, | 4.000, - | - | 120.000, - |
|  | 123 - 326 | 4.000, - | - | 120.000, - |
|  |  |  |  |  |